als_Latn bos_Latn ron_Latn
Shkoza ne prag epidemie nga ndotja e mjedisit dhe e ujit
Banoret e zones se Shkozes ne Tirane prej muajsh jetojne mes mbeturinave dhe pisllekut. Pjesa e lumit Lana, qe kalon ne ate zone eshte plot me mbeturina. Per kete arsye shtrati i tij eshte mbushur, dhe mjafton vetem nje dite me reshje per te shkaktuar permbytje ne kete zone. Ujerat e zeza dhe mbeturinat vershojne mesh shtepive dhe jo rrallehere futen edhe brenda tyre. Pushteti vendor nuk i ka ndihmuar banoret ne perballimin e kesaj situate. Jane ngritur grupe verifikimi per te perllogaritur demet e permbytjes, por asgje nuk eshte bere per parandalimin e kesaj situate, qe te mos perseritet me. Ne Shkoze jo vetem ambienti, por edhe uji eshte shume i ndotur. Ai vjen vetem ne mbremje rreth ores 21:00, deri me 23:00. Per shkak te demtimeve qe ka ne rrjet, ne rubinete uji vjen i turbull dhe me arome te keqe ne minutat e para, edhe me pas kthjellohet dhe behet i pijshem. Mirepo shumica e banoreve ujin e grumbullojne ne depozita keshtu qe uji i turbull hyn ne depo, duke e ndotur gjithe sasine.
Zonat e permbytura nga ujerat e zeza nuk u dezinfektuan
Ne daten 19 nentor te ketij vitit ne zonen e Shkozes ka pasur permbytje kryesisht ne pese zona ne rrjedhen e lumit Lana. Shume rruge dhe shtepi u mbushen me uje. Me ndihmen e Bashkise dhe Prefektures uji u largua nga banesat dhe grupet e punes verifikuan demet. Pasi ka kaluar gati nje muaj, Shkoza ende vuan pasojat e kesaj permbytje. Ne rruge ka pirgje bataku dhe mbeturinash, te cilat kane mbetur aty qe prej kohes se permbytjes. Banoret i kane nxjerre nga shtepite duke i grumbulluar ne cep te rruges, por askush nuk ka ardhur nga Bashkia per t’i pastruar. Dashurie Peposhi eshte banore e kesaj zone, dhe jeton shume prane ures se Shkozes. Banesa dhe biznesi i familjes se saj u permbyt dhe niveli u ujit arriti deri ne dy meter. “Qendruam gjithe naten jashte, sepse situata ishte shume kritike. Uji shembi avllite dhe theu xhamat e dyerve. Puna e gjithe vitit na shkoi dem, sepse çfare kishim ne dyqan u demtua. Gjithe pislleqet e lumit na u futen ne dyqan dhe ne oborr. Kemi paguar punetore dhe kemi marre pompa per ta nxjerre ujin jashte. Askush nuk na ndihmoi. Edhe tani pas nje muaji ne shtepine tine vjen era fekale. Jemi munduar ta dezinfektojme me gelqere, por kjo ndoshta nuk mjafton”, u shpreh ajo.
Banoret shprehen shume te shqetesuar ne kete situate, pasi mjafton vetem nje shi i lehte per t’i permbytur. “Ne nuk kerkojme as kompensim te demit te pare, duam vetem qe Bashkia te na siguroje se nuk do te permbytemi me”, shprehen ata. Nje tjeter ndotje ne Shkoze jane edhe ujerat e zeza te pallateve te reja, te cilat nuk jane kanalizuar dhe derdhen direkt ne rruge. Perveç plehrave ne rruge dhe ndotjes se ambientit nga permbytjet per keta banore jane kthyer ne shqetesim edhe kafshet, si lopet dhe kuajt qe mbahen nga disa familje. Fatmira, nena e nje femije 7 vjeç, thote se keto kafshe perveçse ndotin rruget jane edhe rrezik edhe per femijet e vegjel. “Nuk dime nga t’i ruajme femijet me pare, nga makinat apo nga lopet. Nuk dime si ta quajme veten, jetojme ne fshat apo ne qytet”, tha ajo.
Ujesjellesi nuk nderhyn ne rrjetin e demtuar
Ne rubinetet e banoreve te Shkozes ka vetem dy ore ne mbremje uje. Fillimisht ai vjen i ndotur dhe me ere te keqe. Vjollca Arapi, banore e zones tregon se ujin e grumbullon ne depo metalike, e cila ka kapacitet 10 mije litra. “Detyrohem ta laj depon 2 here ne jave pasi ne te grumbullohen shume llumra dhe papasterti. Kur e shikon ate gjendje e kupton qe ky uje eshte i papijshem. Ka familje qe depot nuk i lajne kurre pasi vete forma e tyre nuk ua lejon”, u shpreh ajo. Te njejtin shqetesim per cilesine e ujit ngre edhe Kadri Kabaku, banor i zones. Ai tregon se, eshte ankuar disa here tek Ujesjelles Kanalizimet e Tiranes per kete gjendje. Ne zone kane ardhur edhe specialiste, por asgje nuk eshte bere. “Thuhet se do investohet per te bere rruge dhe kanalizime te reja. Prandaj nuk po punohet”, tha ai.
Shpetim Cami
I kontaktuar nepermjet telefonit, kryetari i njesise bashkiake numer 1, Shpetim Cami, tha se: “Per problematiken e permbytjeve qe ka hasur zona e Shkozes eshte ngritur nje grup pune, i cili ka bere vleresimin e situates”. Me tej shtoi se: “Vleresimi i kryer nga ky grup pune do t’i paraqitet Keshillit Bashkiak ne mbledhjen e radhes, qe parashikohet te behet me 15 dhjetor”. Sipas tij, njesia bashkiake nr.1, nuk i ka mundesite qe te nderhyje me shume. “Deri me tani kemi vepruar me kontribute vullnetare. Persa i perket ndotjes, projektit te rehabilitimit te lumit dhe mbetjeve te permbytjeve, ne nuk i kemi mjetet dhe burimet njerezore te nevojshme per nderhyrje te tilla. Per keto çeshtje pergjigjet Bashkia”.
Pergatiti: Dorjana Bezat
Burimi: Gazeta Shekulli
als_Latn als_Latn als_Latn als_Latn als_Latn als_Latn als_Latn crh_Latn als_Latn zsm_Latn als_Latn